# Pseudovespicula dracaena

Pseudovespicula dracaena és una espècie de peix pertanyent a la família dels tetrarògids i l'única del gènere Pseudovespicula.

## Etimologia

Pseudovespicula deriva del mot grec ψευδής (pseudes, fals) i del llatí vespicula (diminutiu de vespa, vespa), mentre que l'epítet dracaena és la forma romanitzada del mot grec δράκαινα (drakaina, dragona).

## Descripció

7,5 cm de llargària màxima. 12 espines i 7 radis tous a l'única aleta dorsal. 3 espines i 5-6 radis tous a l'anal. Cos de color marró i irregularment clapat de marró més fosc. Franja ampla i fosca a través de l'espai interorbitari (la qual continua sota de l'ull) i una altra que va des de l'origen de l'aleta dorsal fins als ulls. Aleta dorsal clara amb una gran taca de color marró fosc enmig de l'aleta (generalment, entre les espines sisena i novena). Aleta caudal blanquinosa, amb petits punts foscos indefinits, truncada i lleugerament arrodonida. Absència d'escates. Os lacrimal amb dues espines (una en posició ventral i curta, i l'altra allargada, posterior i estenent-se per sota del centre de l'ull). Preopercle amb una espina llarga alineada amb la cresta suborbital. Origen de l'aleta dorsal per sobre de la vora posterior de l'ull. Presenta un espai ample entre la tercera i la quarta espines dorsals, i amb la membrana associada força incisa, el qual gairebé divideix l'aleta dorsal en dues. Línia lateral contínua i amb 18-20 escates. 13-14 branquiespines a la part superior i 4-5 a la inferior. Aletes pectorals sense espines i amb 12-13 radis tous. Aletes pelvianes amb 1 espina i 5-5 radis tous.

## Hàbitat i distribució geogràfica

És un peix marí, demersal i de clima subtropical, el qual viu a l'Índic occidental: les zones litorals de fons sorrenc (sovint a les badies) de la mar d'Aràbia, el golf Pèrsic, Bahrain, Kuwait, Oman, Qatar, Aràbia Saudita, els Emirats Àrabs Units, l'Índia i Sri Lanka.

## Observacions

És verinós per als humans i el seu índex de vulnerabilitat és de baix a moderat (28 de 100).

## Referències

* 1 2 Catalogue of Life (anglès)
* ↑ The Taxonomicon (anglès)
* ↑ Encyclopedia of Life (anglès)
* ↑ Romero, P., 2002. An etymological dictionary of taxonomy. Madrid, Espanya.
* ↑ 2015 WordSense.eu Dictionary (anglès)
* 1 2 3 4 Randall, J. E., 1995. Coastal fishes of Oman. University of Hawaii Press, Honolulu, Hawaii. 439 p. Pàg. 113.
* 1 2 3 4 5 6 7 8 9 Carpenter, K. E., F. Krupp, D. A. Jones i U. Zajonz, 1997. FAO species identification field guide for fishery purposes. Living marine resources of Kuwait, eastern Saudi Arabia, Bahrain, Qatar, and the United Arab Emirates. FAO, Roma. 293 p. Pàg. 138.
* ↑ Morphology Data of Pseudovespicula dracaena - FishBase (anglès)
* 1 2 3 FishBase (anglès)
* ↑ Manilo, L. G. i S. V. Bogorodsky, 2003. Taxonomic composition, diversity and distribution of coastal fishes of the Arabian Sea. Journal of Ichthyology, v. 43 (suppl. 1): 75-149.
* ↑ Species in Arabian Sea - FishBase (anglès)
* ↑ Species in Persian Gulf - FishBase (anglès)
* ↑ List of Marine Fishes reported from Bahrain - FishBase (anglès)
* ↑ List of Marine Fishes reported from Kuwait - FishBase (anglès)
* ↑ List of Marine Fishes reported from Oman - FishBase (anglès)
* ↑ List of Marine Fishes reported from Qatar - FishBase (anglès)
* ↑ List of Marine Fishes reported from Saudi Arabia - FishBase (anglès)
* ↑ List of Marine Fishes reported from United Arab Emirates - FishBase (anglès)
* ↑ List of Marine Fishes reported from India - FishBase (anglès)
* ↑ List of Marine Fishes reported from Sri Lanka - FishBase (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.

## Bibliografia

* Anònim, 1999. Base de dades de la col·lecció de peixos del Museu d'Història Natural de Londres. Londres, la Gran Bretanya.
* Blanc, M. i J.-C. Hureau, 1968. Catalogue critique des types de poissons du Muséum national d'Histoire Naturelle. (Poissons a joues cuirassées). Publications diverses du Muséum National d'Histoire Naturelle. Núm. 23: 1-71.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Paepke, H.-J. i R. Fricke, 1992. Kritischer Katalog der Typen der Fischsammlung des Zoologischen Museums Berlin. Teil 4: Scorpaeniformes. Mitteilungen aus dem Zoologischen Museum in Berlin, vol. 68 (núm. 2): 267-293.